Chris Abani

**Christopher Abani** (tí a bí ní ọjọ́ kẹtàdínlọ́gbọ̀n oṣù Kejìlá ọdún 1966) jẹ́ ounkọ̀wé ọmọ orílẹ̀-èdè Nàìjíríà.Christopher Abani je omo bibi ipinle Ebonyi. Ó máa n sọ pé óun jẹ́ ókan nínú àwọn akọ̀wé tuntun láti Nàìjíríà tí ń ṣiṣẹ́ láti fi irírí àwọn tí wọ́n bí sí Nàìjíríà tí wọn ní ìṣòro hàn fún àwọn tí ń ka Gẹ̀ẹ́sì.

## Ìtàn ìgbésí ayé ara ẹni
Abani tí a bí ní Afikpo, Ìpínlẹ̀ Ebonyi, ní gúúsù ìlà oòrùn Nàìjíríà. Bàbá rẹ̀ jẹ́ ọmọ Igbo, ìyá rẹ̀ sì jẹ́ ọmọ ìran ilẹ̀ Gẹ̀ẹ́sì.

Abani tẹ̀ ìwé àkọ́kọ́ rẹ̀ jáde, Masters of the Board, ní ọdún 1985 nígbà tí ó jẹ́ ọmọ ọdún mẹ́rìndínlógún (16). Ó jẹ́ ìtàn ìjàfààrọ̀ olóṣèlú tí ó dá lórí ìfipágbàjọba ológun tí wọ́n ṣe ní Nàìjíríà ní àsìkò náà. Wọ́n tìí mọ́lé fún oṣù mẹ́fà ní ììfura pé ó gbìyànjú láti yí ìjọba padà.
Ó tẹ̀síwájú láti máa kọ̀we lẹ́yìn tí wọ́n tu ú sílẹ̀, ṣùgbọ́n wọ́n tún tún tì mọ́lẹ́ fún ọdún kan lẹ́yìn tí ó tẹ̀ ìwé rẹ̀ Sirocco jáde ní ọdún 1987. Ní àsìkò yìí, wọ́n tìí mọ́n ọgbà ẹ̀wọ̀n Kiri Kiri tí ó gbajúmọ̀, tí wọn sì dá ṣẹ̀ríà fún. Lẹ́yìn tí wọ́n tún tu ú sílẹ̀, ó kọ ọ̀pọ̀ eré ìtakò ìjọba tí wọ́n ṣe ní ojú ọ̀nà níwájú ọ́fíìsì ìjọba fún ọdún méjì. Wọ́n tún tìí mọ́lé fún ìgbà ẹ̀kẹta, wọ́n sì ,kaa mọn ara àwọn tí wọn fẹ́ pa, ìyẹn “death row.” Ṣùgbọ́n àwọn ọ̀rẹ́ rẹ̀ ti fún àwọn alákóso ìjọba ní owó àbẹ̀tẹ́lẹ̀ fún ìtúsílẹ̀ rẹ̀ ní ọdún 1991, wọ́n sì kúrò ní Nàìjíríà pẹ̀lú ìyá rẹ̀ àti àwọn arákùnrin mẹ́rin rẹ̀, wọ́n lọ sí Ilẹ̀ Gẹ̀ẹ́sì, wọ́n sì gbé níbẹ̀ títí di ọdún 1999. Lẹ́yìn náà, ó kó lọ sí Orílẹ̀-Èdè Amẹ́ríkà, níbi tí ó n gbé títí di òní. 
## Ètò-èkó àti Iṣẹ́ ṣíṣe
Abani gba ìwé-ẹ̀rí B.A nínú English and Literary Studies ní Fásitì ti ìpínlẹ̀ Imo, orílẹ̀-èdè Nàìjíríà, M.A nínú Gender and Culture ní Birkbeck College, University of London, M.A nínú Imo-ede Geesi ní University of Southern California, àti Ph.D nínú Creative Writing and Literature ní University of Southern California.

Abani ti gba àmì ẹ̀yẹ PEN/Barbara Goldsmith Freedom to Write Award, Prince Claus Awards ti ọdún 2001, Lantern Literary Fellowship, California Book Award, Hurston-Wright Legacy Award àti Hemingway Foundation/PEN Award. Díẹ̀ nínú àwọn ewì rẹ̀ jáde nínú jọ́nà kan lórí ẹ̀rọ ayárabíáṣàá *[[Blackbird (journal)|Blackbird]].* Láti ọdún 2007 sí ọdún 2012, ó jẹ́ ọ̀jọ̀gbọ́n ti Creative Writing ní University of California, Riverside. 

Lọ́wọ́lọ́wọ́, óun ni Olùdarí ètò ẹ̀kọ́ nípa Afrika ní Northwestern University. O tun wà nínú àwọn olùdarí ọ̀jọ̀gbọ́n fún èdè gẹ̀ẹ́sì níbẹ̀.

Ìwé ewì rẹ̀ *Sanctificum* (tí Copper Canyon Press gbé jáde, ní ọdún 2010), jẹ́ àkójọ ewì tí ó dá lórí àṣà ẹ̀sìn, èdè Igbo tí o jẹ́ ìpìlẹ rẹ̀ ní Nàìjíríà àti orin reggae sí i gẹ́gẹ́ bí orin ìfẹ́ adúróṣinṣin tí kò ní ìyàsọtọ̀..

Irin-àjò rẹ̀ sípò olùtẹ̀wéjáde mú kí ó dá Black Goat poetry series sílẹ̀, tí ó jẹ́ apá Akashic Books ní New York. Àwọn akéwì bí Kwame Dawes, Christina Garcia, Kate Durbin, Karen Harryman, Uche Nduka, Percival Everett, Khadijah Queen àti Gabriela Jauregui ti tẹ̀ ìwé jáde lábẹ́ Black Goat.

Ìwé ìtàn ọdaran Abani, The Secret History of Las Vegas, gba Edgar Allan Poe Award fún Best Paperback Original ní ọdún 2015.

Ní ìgbà ooru ọdún 2016, wọ́n tẹ àkójọpọ̀ iṣẹ́ rẹ̀ jáde ní Israel lábẹ́ ile-ìtẹ̀jáde olominira Ra'av pẹ̀lú orúkọ Shi'ur Geografia (“Geography Lesson”) tí àtúnṣe rẹ̀ wáyé láti ọwọ́ Noga Shevach àti olùkọwé Eran Tselgov. Wọ́n gba ìwé náà dáadáa, wọ́n sì fi hàn àwọn olùkà èdè Heberu àwọn ewì Abani fún ìgbà àkọ́kọ́.

## Ààtò àwọn ìwé tí ó ti tẹ̀
**Novels**
**Masters of the Board* (Delta, 1985)
**[[GraceLand]]* (FSG, 2004/Picador 2005)
**The Virgin of Flames* (Penguin, 2007)
**[[The Secret History of Las Vegas]]* (Penguin, 2014)

**Novellas**
**[[Becoming Abigail]]* (Akashic Books, 2006)
**[[Song For Night]]* (Akashic Books, 2007)

**Poetry**
**[[Kalakuta Republic]]* (Saqi, 2001).
**Daphne's Lot* (Red Hen Press, 2003)
**Dog Woman* (Red Hen Press, 2004)
**Hands Washing Water* (Copper Canyon Press, 2006)
**There are no names for red* (Red Hen Press, 2010)
**Feed me the sun* (Peepal Tree Press, 2010)
**Sanctificum* (Copper Canyon Press, 2010)

**Essays**
**The Face* (Restless Books, 2014)
## Àwọn Àmì Ẹ̀yẹ tí ó gbà
Ní ọdún 2001, Abani gba Middleton Fellowship láti University of Southern California. Ní ọdún 2003, ó gba Lannan Foundation Literary Fellowship,  pẹ̀lú Hellman/Hammet Grant láti Human Rights Watch.

Ní ọdún 2006, Becoming Abigail ni wọ́n yan gẹ́gẹ́ bí ìwé Editor’s Choice fún The New York Times, àti Critic’s Choice fún Chicago Reader. Ó tún jẹ́ ìwé tí wọ́n yan fún book club ní Essence Magazine àti Black Expressions.

Ní ọdún 2007, The Virgin of Flames àti Song for Night jẹ́ àwọn ìwé Editor’s Choice fún The New York Times. The Virgin of Flames tún jẹ́ Barnes & Noble Discovery Selection, tí Becoming Abigail sì jẹ́ ìwé inú yàrá ìkàwé ti New York fún àwọn ọ̀dọ́.

Ní ọdún 2008, Abani gba Distinguished Humanist Award láti University of California, Riverside.

Ní ọdún 2009, Abani gba Guggenheim Fellowship ní ẹ̀ka ìtàn àròsọ (Fiction).

## Àwọn Ìtọ́kasí

Ẹ̀ka:Àwọn olùkọ̀wé ará Nàìjíríà